પાઠ 18
દાઉદ અને બાથશેબા
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 4: ઈશ્વરના સેવકો

પાઠની રજૂઆત
શરૂઆત
આશાને પોતાની બહેન રીટાનો વાળનો શણગાર એટલો ગમ્યો કે તેણે તે લઈને પોતાના ડબ્બામાં સંતાડી દીધો. આશા દરરોજ તેને બહાર કાઢીને જોતી, પણ તે તેને વાળમાં પહેરી શકતી ન હતી કારણ કે રીટા તેને જોઈ જાય. એક દિવસ આશાના હાથમાંથી તે પડી ગયો અને તૂટી ગયો. રીટા ઓરડામાં આવી અને તૂટેલો શણગાર જોયો. બંને છોકરીઓ ખૂબ દુઃખી થઈ.
પાઠના મુખ્ય મુદ્દાઓ
	1.ઇઝરાયલના રાજા તરીકે દાઉદ ખૂબ ધનવાન હતો. તેની પાસે ઘણી સુંદર સંપત્તિ હતી. તેની પાસે મજબૂત સૈન્ય હતું, જેનો તે આગેવાન હોવો જોઈએ. પણ તેના માણસો યુદ્ધ લડતા હતા ત્યારે તેણે યરુશાલેમમાં પોતાના મહેલમાં ઘરે રહેવાનું શરૂ કર્યું (11:1).
	2.એક દિવસ દાઉદ પોતાના મહેલના ધાબા પર લટાર મારતો હતો ત્યારે તેણે બીજા ઘરમાં એક સુંદર સ્ત્રીને સ્નાન કરતી જોઈ. તેનું નામ બાથશેબા હતું. ચિત્ર 18 બતાવો. બાથશેબા દાઉદના એક સૈનિક ઉરિયાની પત્ની હતી. ઉરિયા પોતાના રાજા અને દેશ માટે લડતા સૈન્ય સાથે દૂર હતો. દાઉદે બાથશેબાને મહેલમાં આવીને પોતાની સાથે રહેવાનો હુકમ કર્યો. તે ઇનકાર કરી શકી નહિ, કારણ કે તે રાજા હતો. દાઉદે તેને ગર્ભવતી બનાવી. ઉરિયાને આની કંઈ ખબર ન હતી (11:2-5).
	3.હવે રાજા દાઉદ શું કરશે? શરૂઆતમાં તેણે નિષ્ફળ પ્રયત્ન કર્યો કે બાળક ઉરિયાનું હોઈ શકે તેવું લાગે. પછી તેણે યુદ્ધમાં ઉરિયાને મારી નાખવાની ગોઠવણ કરી. બીજાની પત્ની છીનવનાર અને જૂઠા હોવા ઉપરાંત દાઉદ ખૂની પણ બની ગયો હતો (11:6-17).
	4.ઉરિયાના મરણ પછી દાઉદે બાથશેબાને પત્ની તરીકે લીધી અને તેને સારી રીતે પ્રેમ કર્યો. પણ તેનાથી તેનાં દુષ્ટ કાર્યો ભૂંસાઈ શક્યાં નહિ (11:26-27).
	5.ઈશ્વરે એક ધાર્મિક શિક્ષક, પ્રબોધક નાથાનને, દાઉદને સમજાવવા મોકલ્યો કે તે કેટલો દુષ્ટ રહ્યો છે (12:7-9). જો સમય હોય તો નાથાને દાઉદને તેનાં કાર્યોની દુષ્ટતા સમજાવવા કહેલી હલવાનની વાર્તા કહો (12:15-19).
	6.દાઉદને સમજાયું કે તે કેટલો પાપી હતો; કે તે મરણને લાયક હતો. તેણે પસ્તાવો કર્યો અને ઈશ્વર પાસે માફી માગી. ઈશ્વરે તેને માફ કર્યો (12:13). છતાં, આપણાં દુષ્ટ કાર્યોનાં પરિણામો સાથે આપણે જીવવું પડે છે. ઈશ્વરે દાઉદ અને બાથશેબાને જન્મેલા પહેલા બાળકને જીવવા દીધું નહિ (12:15-19).
વાર્તા પ્રત્યે આપણો પ્રતિભાવ
દાઉદના જીવનના આ પ્રસંગ પછી તેણે ગીતશાસ્ત્ર 51 લખ્યું, જેમાં તે ઈશ્વર પાસે માફી માગે છે.
આપણાં પાપો માટે પસ્તાવો કરવાનો અર્થ છે આપણું પાપ કેટલું ભયંકર છે તે સમજવું અને ઈશ્વર સમક્ષ પોતાને નમ્ર કરવા. આપણે આપણું વર્તન પણ બદલવાની જરૂર છે. ગીતશાસ્ત્ર 51:10 મોટેથી વાંચો.
મુખપાઠ કલમ દૃઢ કરાવો
બાળકો અત્યાર સુધી જે ગીતશાસ્ત્ર 1ની કલમો શીખ્યાં છે તેનું પુનરાવર્તન કરો.

